cyanic-selkie/wikianc huggingface dataset:
লাইকা
স্পুটনিক ২
নভোযানটিতে জীবন ধারণের উপযোগী পরিবেশ সৃষ্টি করা হয়েছিল। এতে একটি অক্সিজেন উৎপাদক এবং অক্সিজেনকে বিষাক্ত হয়ে যাওয়া থেকে রক্ষা ও কার্বন ডাই অক্সাইড শোষণের জন্য প্রয়োজনীয় যন্ত্রপাতি ছিল। একটি পাখা ছিল যা কেবিনের তাপমাত্রা ১৫° সেলসিয়াস থেকে বেড়ে গেলেই সক্রিয় হয়ে উঠতো এবং কুকুরের সহনীয় তাপমাত্রা বজায় রাখতো। ৭ দিন বেঁচে থাকার জন্য প্রয়োজনীয় খাবার জেলাটিন হিসেবে সরবরাহ করা হয়েছিল। কুকুরটিকে আবর্জনা সংগ্রহের জন্য একটি ব্যাগের সাথে যুক্ত করে দেয়া হয়েছিল। উঠে দাড়ানো, হাটা বা শোয়ার জন্য লাইকা যেন বেশি নড়াচড়া করতে না পারে এজন্য শিকল ছিল। কেবিনটিতে উল্টো ঘোড়ার মত যথেষ্ট জায়গা ছিল না। কুকুরকে ঘোড়ার সাজের মত একটি হার্নেস পরিয়ে দেয়া হয়েছিল। হৃদ্‌যন্ত্রের পাল্‌স নির্ণয়ের জন্য একটি ইলেকট্রোকার্ডিওগ্রাম ছিল। এছাড়া শ্বসন হার, সর্বোচ্চ ধমনী চাপ এবং কুকুরের চলাচল শনাক্ত করার উপযোগী যন্ত্রপাতিও ছিল।
প্রশিক্ষণ ও অভিযান
কুকুরটির নাম প্রথমে লাইকা ছিল না। মস্কোর রাস্তা রাস্তায় ভবঘুরের মত ঘুরে বেড়াতো। এই নারী mongrel কুকুরটি যখন পাওয়া গিয়েছিল তখন তার বয়স ছিল প্রায় ৩ এবং ভর ছিল প্রায় ৬ কেজি (১৩ পাউন্ড)। সোভিয়েত কর্মকর্তারা এর বেশ কিছু নাম দিয়েছিল যার মধ্যে রয়েছে: Kudryavka (Little Curly 'র রুশ নাম), Zhuchka (Little Bug'র রুশ নাম) এবং Limonchik (Little Lemon 'র রুশ নাম)। লাইকা নামটিই পৃথিবীর সর্বত্র জনপ্রিয় হয়ে উঠে। কুকুরের বেশ কয়েকটি প্রজাতির রুশ নাম ছিল লাইকা। মার্কিনীরা স্পুতনিকের শব্দ-কৌতুক হিসেবে লাইকার নাম দিয়েছিল মুটনিক। অনেক মার্কিনীই অবশ্য লাইকাকে শুধু কার্লি বলে ডাকতো। লাইকার কুলপরিচয় সঠিকভাবে জানা যায়নি। সাধারণত ধারণা করা হয়, এটি অনেকটা হাস্কির মত এবং এরকম অন্যান্য নর্ডিক প্রজাতি থেকে এসেছে। হাস্কির সাথে টেরিয়ারের কিছুটা সমন্বয় রয়েছে এতে।
এর আগে যুক্তরাষ্ট্র ও রাশিয়া কেবল অর্ধ-কক্ষীয় (সাব-অরবিটাল) অভিযানগুলোতেই প্রাণী পাঠাতো। স্পুতনিক ২ এর জন্য তিনটি কুকুরকে প্রশিক্ষণ দেয়া হয়েছিল যাদের নাম: আলবিনা, মুশকা এবং লাইকা। রুশ মহাকাশ-জীবন বিজ্ঞানী Oleg Gazenko লাইকাকে নির্বাচন করেন এবং তাকে প্রশিক্ষণ দেন। আলবিনা দুইটি অধিক উচ্চতার পরীক্ষণমূলক রকেট উড্ডয়নে অংশ নিয়েছিল। মুশকাকে যন্ত্রপাতির কর্মক্ষমতা এবং জীবন ধারণের উপযোগী পরিবেশ নিশ্চিতকরণের কাজে ব্যবহার করা হয়েছিল।
উৎক্ষেপণ মঞ্চে নিয়ে যাওয়ার আগে এক বিজ্ঞানী লাইকাকে তার সঙ্গে করে নিজের বাসায় নিয়ে গিয়েছিলেন। সোভিয়েত মহাকাশ চিকিৎসা বিষয়ে লেখা একটি কালপঞ্জিমূলক গ্রন্থে ডঃ ভ্লাদিমির ইয়াজদোভ্‌স্কি লিখেছেন, "আমি তার জন্য সুন্দর কিছু করতে চেয়েছিলাম: কারণ তার আয়ু আর বেশি দিন ছিল না।"
নাসার একটি দলিলে উল্লেখ করা হয়েছে, ১৯৫৭ সালের ৩১শে অক্টোবর অর্থাৎ উৎক্ষেপণের ৩ দিন আগেই লাইকাকে কৃত্রিম উপগ্রহটির ভেতর স্থাপন করা হয়েছিল। উৎক্ষেপণের দিন সেখানে প্রচণ্ড শীত ছিল। এ কারণে একটি নমনীয় নলের ভেতর দিয়ে গরম জল প্রবাহিত করার মাধ্যমে লাইকার ধারকটিকে গরম রাখা হচ্ছিল। উৎক্ষেপণের ঠিক আগে লাইকাকে সার্বক্ষণিক চোখে চোখে রাখতে দুই জন সহকারী নিয়োগ করা হয়েছিল।
শেখ মুফীদ
আবু ʿআব্দুল্লাহ মুহ়ম্মদ ইবনে মুহ়ম্মদ ইবনে আল-নুʿমান আল-ʿউকবরী আল-বাগ়দাদী (ابو عبد الله محمَّد بن محمَّد بن النعمان العكبري البغدادي; c. ৯৪৮ – ১০২২ খ্রি.), যিনি শেখ মুফীদ (الشیخ المفید) ও ইবনুল মুʿয়াল্লিম (ابن معلم) নামে অধিক পরিচিত, ছিলেন একজন প্রখ্যাত ইরাকি শিয়া মুসলিম ধর্মতাত্ত্বিক। তাঁর পিতা ছিলেন একজন শিক্ষক তথা মুʿয়াল্লিম, সেখান থেকে তাঁর নামকরণ করা হয় ইবনুল মুʿয়াল্লিম। ধারণা করা হয় যে তাঁর উপাধি আল-মুফীদ দ্বাদশ শিয়া ইমাম মুহম্মদ আল-মাহদী অথবা সুন্নি আলেম আর-রুম্মানী প্রদান করেছিলেন। দ্বাদশী শিয়া সম্প্রদায়ের নেতৃস্থানীয় ব্যক্তিত্ব শেখ মুফীদ ছিলেন একাধারে একজন ধর্মতাত্ত্বিক, ফকীহ ও মুতাকাল্লিম।
তিনি শেখ সদুক, ইবনে কুলাওয়ী, হারিস আল-মুহাসিবী ও আর-রুম্মানীর নিকট থেকে শিক্ষালাভ করেছিলেন এবং তাঁর উল্লেখযোগ্য শিক্ষার্থীরা হলেন শরীফ মুর্তজা ও শেখ তুসী। তাঁর দুই শতাধিক গ্রন্থের মধ্যে মাত্র দশটি এখনও টিকে আছে যার মধ্যে আল-আমালী, আল-ইরশাদ, আল-মুকনিয়া ও তাশীহ আল-ইতিকাদাত অন্যতম।
২০১৬ গ্রীষ্মকালীন অলিম্পিকে ব্রাজিল
২০১৬ গ্রীষ্মকালীন অলিম্পিক গেমস ব্রাজিলের রিও দি জেনেরিওতে অনুষ্ঠিত হচ্ছে। ৫ থেকে ২১ আগস্ট, ২০১৬ তারিখ পর্যন্ত বৈশ্বিক এ প্রতিযোগিতায় ব্রাজিল স্বাগতিক দেশের মর্যাদা লাভ করে। এরফলে দক্ষিণ আমেরিকার এ দেশটি ২২তম বারের মতো গ্রীষ্মকালীন অলিম্পিকে প্রতিদ্বন্দ্বিতা করছে। শুধুমাত্র আমস্টারডামে অনুষ্ঠিত ১৯২৮ সালের অলিম্পিকে ব্রাজিল অংশ নেয়নি। এ ক্রীড়া আয়োজনের ফলে অলিম্পিকের ইতিহাসে নতুন মাইলফলক প্রতিষ্ঠিত করে। দক্ষিণ আমেরিকার প্রথম দেশ হিসেবে ব্রাজিল গ্রীষ্মকালীন অলিম্পিক আয়োজনের সুযোগ পায় এবং মেক্সিকোতে অনুষ্ঠিত ১৯৬৮ সালের অলিম্পিকের পর লাতিন আমেরিকার দ্বিতীয় দেশ হিসেবে এ মর্যাদা লাভ করে।
প্রতিযোগী
নিম্নে ক্রীড়ায় অংশগ্রহণকারীদের সংখ্যা দেখানো হয়েছে। লক্ষ্যণীয় যে, ফেন্সিং, ফিল্ড হকি, ফুটবল এবং হ্যান্ডবলে অংশগ্রহণকারীগণ অ্যাথলেটরূপে চিহ্নিত নন:
তীরন্দাজী
২০১৬ সালের অলিম্পিকে ব্রাজিল দলগত প্রতিযোগিতায় ৬জন (৩ পুরুষ, ৩ মহিলা) তীরন্দাজ প্রেরণ করে। স্বাগতিক দেশ হিসেবে স্বয়ংক্রীয়ভাবে এ স্থানে প্রবেশের যোগ্যতা লাভ করে। ১২ জুলাই, ২০১৬ তারিখে তীরন্দাজ দলের তালিকা অলিম্পিকের ছকে প্রবেশের জন্য প্রেরণ করা হয়।
অ্যাথলেটিক্স (ট্র্যাক ও ফিল্ড)
অন্যান্য ক্রীড়া বিষয়ের ন্যায় স্বয়ংক্রীয়ভাবে দল প্রেরণ করতে পারলেও অ্যাথলেটিক্সে স্বাগতিক দেশ হিসেবে প্রতিনিধিত্ব করার জন্য দল প্রেরণ করতে পারেনি। এ ক্রীড়ার জন্য ব্রাজিলীয় অ্যাথলেটদেরকে অবশ্যই অন্তর্ভূক্তি মানসম্পন্নের অধিকারী হতে হবে (প্রত্যেক বিষয়ে সর্বোচ্চ ৩ অ্যাথলেট)। ১৬ এপ্রিল, ২০১৫ তারিখে আইএএএফ কর্তৃক প্রকাশিত অন্তর্ভূক্তির মানের বিষয়ে ৭জন অ্যাথলেট (৪ ম্যারাথন, ৩ হাঁটা দৌড়) আনুষ্ঠানিকভাবে এ ক্রীড়ার জন্য উপযুক্ত বিবেচিত হয়েছেন। ৩ জুলাই, ২০১৬ তারিখে চূড়ান্তভাবে অ্যাথলেটিক্স দলের তালিকা অলিম্পিকের ছকে লিপিবদ্ধ করা হয়। ১৩ জুলাই, ভানেসা স্পিনোলাকে আইএএএফের সিদ্ধান্তমাফিক হেপ্টাথলনের অংশগ্রহণকারীদের অংশ পূরণার্থে যুক্ত করা হয়।
ব্যাডমিন্টন
২০১৬ সালের অলিম্পিকে স্বাগতিক দেশ হিসেবে ব্রাজিল ২ সদস্যবিশিষ্ট (১ পুরুষ, ১ মহিলা) ব্যাডমিন্টন খেলোয়াড়কে স্বয়ংক্রীয়ভাবে মাঠে নামাবে। এরফলে অলিম্পিকের ইতিহাসে দলটির আনুষ্ঠানিকভাবে এ ক্রীড়ায় আত্মপ্রকাশ ঘটবে।
পুরুষদের প্রতিযোগিতা
৯ আগস্ট, ২০১৫ তারিখে টোকিওতে অনুষ্ঠিত ফিবা'র কেন্দ্রীয় পরিষদের সভার সিদ্ধান্ত মোতাবেক স্বাগতিক দেশ হিসেবে ব্রাজিলের জাতীয় পুরুষ বাস্কেটবল দলকে স্বয়ংক্রীয়ভাবে ২০১৬ সালের রিও গেমসের অলিম্পিক বাস্কেটবল প্রতিযোগিতায় অংশগ্রহণের বিষয়ে সিদ্ধান্ত নেয়া হয়।
আল হুরুব
আল হুরুব (الهروب) আতেফ আল-তাইয়েব (২৬ ডিসেম্বর ১৯৪৭ – ২৩ জুন ১৯৯৫) পরিচালিত একটি মিশরীয় চলচ্চিত্র। কারাগার থেকে মুক্তি প্রাপ্ত মুনতাসিরের প্রতিশোধ নেওয়া এবং পুলিশের হাতে ধরা পড়ার কাহিনী নিয়ে চলচ্চিত্রটি রচিত। আল হুরুব নব্বইয়ের দশকের মিশরীয় সিনেমার একটি আইকন। আরবি ভাষায় নির্মিত এই চলচ্চিত্রটি ১৯৯১ সালের ১৬ এপ্রিল মিশরে মুক্তি পায়।
প্রেক্ষাপট
মুনতাসির আবদেল গাফফার আল-বদরি (আহমেদ জাকি) আল-হাজের গ্রামের একজন যুবক। সে সোহাগের সাকিলাত সেন্টারে কাজ করে। মুনতাসিরের বাবা বাজপাখির সাহায্যে শিকার করতেন এবং এ জন্য তিনি মাসের পর মাস মরুভূমিতে কাটাতেন। মুনতাসের তার বাবার কাজের প্রতি অনুরাগী ছিলেন এবং এই সত্যের দ্বারা প্রভাবিত হয়েছিলেন যে বাজপাখি সবার উপরে উড়ে যায় এবং কেবল শিকারের জন্য নিচে আসে। তাই মুনতাসের তার বাবার পেশা গ্রহণ করেনি। তার মা তার স্বামীর মৃত্যুর পরে সমস্ত শিকারের সরঞ্জাম পুড়িয়ে দিয়েছিল, যাতে মুনতাসির এগুলো না পায়। তার মা তার বড় ছেলে আবদুল্লাহর জন্য বেশি গর্বিত ছিলেন, যে তার আদেশ মতো তাকে জমি চাষ করতে সাহায্য করত।
মমতা ভুঁইয়া
মমতা ভুঁইয়া হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভায় ২০১২ সাল থেকে দাসপুর বিধানসভা কেন্দ্রের বিধায়ক হিসেবে দায়িত্ব পালন করছেন।
আল হুরুব
নির্মাণ
মুস্তাফা মুহাররমের গল্প ও বশির আল-দীকের চিত্রনাট্য ও সংলাপের ভিত্তিতে নির্মিত আল-হুরুব চলচ্চিত্রটি পরিচালনা করেন আতেফ আল-তাইয়েব। এতে মুহসিন নাস্‌র চিত্র পরিচালক হিসেবে কাজ করেন। আর, প্রোডাকশন ও বিপননের দায়িত্ব পায় তামিদৌ প্রোডাকশন অ্যান্ড ডিস্ট্রিবিউশন নামক একটি প্রতিষ্ঠান। ইব্রাহিম আল-মাসনাব নির্বাহী প্রযোজক এবং মাগদি কামেল অডিও ইঞ্জিনিয়ারের দায়িত্ব পালন করেন। ১৯৯১ সালের ১৬ এপ্রিল চলচ্চিত্রটি মুক্তি পায়।
প্রতিক্রিয়া
চলচ্চিত্রটি মুক্তির পর সমালোচকদের কাছে বেশ সমাদৃত হয়। এটি আইএমডিবিতে ৭.৭ রেটিং এবং এল-সিনেমাতে ৯ রেটিং পেয়েছে। ২০১৩ সালের দুবাই আন্তর্জাতিক চলচ্চিত্র উৎসবে তৈরি সেরা ১০০টি আরব চলচ্চিত্রের তালিকায় এ চলচ্চিত্রটি জায়গা করে নেয়।
উত্তর হাওলা ইউনিয়ন
উত্তর হাওলা বাংলাদেশের কুমিল্লা জেলার অন্তর্গত মনোহরগঞ্জ উপজেলার একটি ইউনিয়ন।
অবস্থান ও সীমানা
মনোহরগঞ্জ উপজেলার পূর্বাংশে উত্তর হাওলা ইউনিয়নের অবস্থান। এ ইউনিয়নের উত্তরে খিলা ইউনিয়ন, পশ্চিমে লক্ষণপুর ইউনিয়ন, দক্ষিণে নাথেরপেটুয়া ইউনিয়ন এবং পূর্বে নাঙ্গলকোট উপজেলার আদ্রা দক্ষিণ ইউনিয়ন অবস্থিত।
হাট-বাজার
মুন্সিরহাট বাজার
দর্শনীয় স্থান
দিঘীর পাড়, উত্তর হাওলা
জনপ্রতিনিধি
জনাব তাজুল ইসলাম (২০০৮- বর্তমান)
জর্জ মিলার (পরিচালক)
জর্জ মিলার এও (ইংরেজি: George Miller; জন্ম: ৩রা মার্চ, ১৯৪৫) হলেন অস্ট্রেলীয় চলচ্চিত্র নির্মাতা ও প্রাক্তন চিকিৎসক। তিনি তার ম্যাড ম্যাক্স ফ্র্যাঞ্চাইজি - দ্য রোড ওয়ারিয়র ও ফিউরি রোড চলচ্চিত্রের জন্য বিশেষভাবে পরিচিত। ফিউরি রোড চলচ্চিত্রটি সর্বকালের সেরা মারপিঠধর্মী চলচ্চিত্র হিসেবে স্বীকৃত। ম্যাড ম্যাক্স ফ্র্যাঞ্চাইজি ছাড়াও তিনি আরও কয়েকটি চলচ্চিত্রে কাজ করেছেন, যার মধ্যে রয়েছে একাডেমি পুরস্কার-বিজয়ী বেব ও হ্যাপি ফিট চলচ্চিত্র ধারাবাহিক।
মিলার কেনেডি মিলার মিচেল প্রযোজনা কোম্পানির সহ-প্রতিষ্ঠাতা। এটি পূর্বে কেনেডি মিলার ও ডক্টর ডি স্টুডিওজ নামে পরিচিত ছিল। তার ছোট ভাই বিল মিলার এবং ডগ মিচেল মিলারের প্রযোজনা সহযোগী বাইরন কেনেডি মারা যাওয়ার পর মিলারের কর্মজীবনের প্রায় সবকয়টি চলচ্চিত্র প্রযোজনা করে।
২০০৬ সালে মিলার হ্যাপি ফিট চলচ্চিত্রের জন্য শ্রেষ্ঠ অ্যানিমেটেড চলচ্চিত্র বিভাগে একাডেমি পুরস্কার লাভ করেন। এছাড়াও তিনি আরও পাঁচটি একাডেমি পুরস্কারের মনোনয়ন লাভ করেন। যার মধ্যে রয়েছে ১৯৯২ সালের লরেঞ্জোস ওয়েল চলচ্চিত্রের জন্য শ্রেষ্ঠ মৌলিক চিত্রনাট্য, ১৯৯৫ সালের বেব চলচ্চিত্রের জন্য শ্রেষ্ঠ চলচ্চিত্র ও শ্রেষ্ঠ উপযোগকৃত চিত্রনাট্য, এবং ২০১৫ সালের ফিউরি রোড চলচ্চিত্রের জন্য শ্রেষ্ঠ চলচ্চিত্র ও শ্রেষ্ঠ পরিচালনার পুরস্কার।
প্রারম্ভিক জীবন
মিলার ১৯৪৫ সালের ৩রা মার্চ কুইন্সল্যান্ডের ব্রিসবেনে এক গ্রিক অভিবাসী পিতামাতার ঘরে জন্মগ্রহণ করেন। তার পিতা দিমিত্রি (জিম) কাস্ত্রিসিওস এবং মাতা এঞ্জেলা বালসন। দিমিত্রি গ্রিক দ্বীপ কাইথিরা থেকে অস্ট্রেলিয়ায় আসেন এবং অ্যাঞ্জেলিক ধর্ম গ্রহণ করে তার উপনাম মিলিওটিস থেকে মিলারে পরিবর্তন করে অস্ট্রেলিয়া আসেন। বালসনের পরিবার ছিল আনাতোলিয়ার গ্রিক শরণার্থী, ১৯২৩ সালের আদমশুমারিতে তাদের নাম বাদ পড়ে। জিম ও এঞ্জেলা দম্পতি বিয়ে করে কুইন্সল্যান্ডের চিনশিলিয়ায় বসবাস শুরু করেন। তাদের চার পুত্র: দুই জমজ জর্জ ও জন, এবং ক্রিস ও বিল মিলার।
কর্মজীবন
মিলারে প্রথম কাজ হল স্বল্পদৈর্ঘ্য চলচ্চিত্র ভায়োলেন্স ইন সিনেমা: পার্ট ওয়ান (১৯৭১)। সমালোচক, দর্শক ও পরিবেশকেরা এই চলচ্চিত্রটির এতো প্রশংসা করেন যে চলচ্চিত্রে সহিংসতা দেখানোর পরও এটি ১৯৭২ সালে সিডনি চলচ্চিত্র উৎসবে প্রামাণ্যচিত্র বিভাগে সেরা হওয়ার গৌরব অর্জন করে। ১৯৭৯ সালে তিনি ম্যাড ম্যাক্স চলচ্চিত্র দিয়ে পূর্ণদৈর্ঘ্য চলচ্চিত্র নির্মাণ শুরু করেন। ১৯৭৫ সালে মিলার এবং জেমস ম্যাককসল্যান্ড এই ছবির পাণ্ডুলিপি রচনা করেন। কেনেডি মিলার প্রডাকশন্স ছবিটি স্বাধীনভাবে অর্থায়ন করে এবং ছবিটি মুক্তির পর তা আন্তর্জাতিক সফলতা অর্জন করে। ফলে তিনি ছবিটির আরও অনুবর্তী পর্ব নির্মাণ করে। ১৯৮০-এর দশকে নির্মিত দুটি অনুবর্তী পর্ব দি রোড ওয়ারিয়র (১৯৮১) ও ম্যাড ম্যাক্স: বিয়ন্ড থান্ডারডোম (১৯৮৫) ছবিতে নাম ভূমিকায় অভিনয় করেন মেল গিবসন এবং ৩০ বছর পর ২০১৫ সালে ম্যাড ম্যাক্স: ফিউরি রোড ছবিতে নাম ভূমিকায় অভিনয় করেন টম হার্ডি।
ম্যাড ম্যাক্স চলচ্চিত্র ধারাবাহিকের দ্বিতীয় ও তৃতীয় চলচ্চিত্র নির্মাণের মাঝামাঝি সময় মিলার টোয়ালাইট জোন: দ্য মুভি (১৯৮৩) চলচ্চিত্রের অংশ নাইটমেয়ার অ্যাট টোয়েন্টি থাউজেন্ড ফিট পরিচালনা করেন। এছাড়া তিনি অস্ট্রেলীয় টেলিভিশন মিনি ধারাবাহিক দ্য ডিসমিসাল (১৯৮৩) ও দ্য কোরা ব্রেকআউট (১৯৮৪) সহ-প্রযোজনা ও সহ-পরিচালনা করেন।
মিলার লরেঞ্জোস ওয়েল (১৯৯২) দিয়ে পুনরায় পরিচালনায় ফিরে আসেন। নিক এনরাইটের সাথে তিনি যৌথভাবে এর চিত্রনাট্য রচনা করেন এবং শ্রেষ্ঠ মৌলিক চিত্রনাট্য বিভাগে একাডেমি পুরস্কারের মনোনয়ন লাভ করেন। ১৯৯৩ সালে কার্ল স্যাগান ও অ্যান ড্রুয়ান রচিত গল্প অবলম্বনে কনট্যাক্ট চলচ্চিত্র পরিচালনার জন্য চুক্তিবদ্ধ হন। এক বছর কাজ করার পর ওয়ার্নার ব্রস. ও মিলারের যৌথ সম্মতিক্রমে তারা এই চুক্তি থেকে বের হয়ে যান এবং বাকি চলচ্চিত্র পরিচালনা করেন রবার্ট জেমেকিস। ১৯৯৫ সালে মিলার হাস্যরসাত্মক-নাট্যধর্মী বেব চলচ্চিত্রের চিত্রনাট্য রচনা করেন এবং ১৯৯৮ সালে এর অনুবর্তী পর্ব বেব: পিগ ইন দ্য সিটি রচনা ও পরিচালনা করেন। বেব চলচ্চিত্রের চিত্রনাট্য রচনার জন্য তিনি শ্রেষ্ঠ উপযোগকৃত চিত্রনাট্য বিভাগে একাডেমি পুরস্কারের মনোনয়ন লাভ করেন।
মিলার অ্যান্টার্কটিকার পেঙ্গুইনদের জীবন নিয়ে সঙ্গীতধর্মী মহাকাব্যিক অ্যানিমেটেড চলচ্চিত্র হ্যাপি ফিট নির্মাণ করেন। ওয়ার্নার ব্রস. প্রযোজিত চলচ্চিত্রটি ২০০৬ সালের নভেম্বরে মুক্তি পায় এবং বক্স অফিসে সফলতা লাভ করে। এই চলচ্চিত্রটি মিলারকে তার চতুর্থ একাডেমি পুরস্কারের মনোনয়ন এনে দেয় এবং শ্রেষ্ঠ অ্যানিমেটেড চলচ্চিত্র বিভাগে মিলার তার প্রথম একাডেমি পুরস্কার লাভ করেন।
অ্যান্ডি সার্কিস
অ্যান্ড্রু ক্লেমেন্ট সার্কিস (জন্ম ২০ এপ্রিল ১৯৬৪) হলেন একজন ইংরেজ অভিনেতা এবং পরিচালক। তিনি সেরা পরিচিত তার দ্য লর্ড অব দ্য রিংসের তিনটি চলচ্চিত্র (২০০১-২০০৩) এবং দ্য হবিট: এন আনেক্সপেক্টেড জার্নি (২০১২)-তে গোল্লাম, একই নামে ২০০৫-এর চলচ্চিত্রে কিং কং, প্ল্যানেট অব দ্য এপসের পুনরায় চালু করা ধারাবাহিকে (২০১১-১৭) কায়েসার, স্টিভেন স্পিলবার্গে দ্য অ্যাডভেঞ্চার্স অব টিনটিন (২০১১)-এর ক্যাপ্টেন হ্যাডক্‌ / স্যার ফ্রান্সিস হ্যাডক এবং প্রথম দুইটি স্টার ওয়ার্স ধারাবাহিকের ট্রিলজি চলচ্চিত্রে (স্টার ওয়ার্স: দ্য ফোর্স অ্যাওয়েকেন্স (২০১৫) এবং স্টার ওয়ার্স: দ্য লাস্ট জেডি (২০১৭) সুপ্রিম লিডার স্নোক হিসেবে কম্পিউটার-তৈরি চরিত্রের মতো মোশন ক্যাপচার অভিনয়, এনিমেশন এবং কন্ঠ কাজে অংশীভূত পারফরমেন্স ক্যাপচারের জন্য। আসন্ন তার নিজ-পরিচালিত চলচ্চিত্র, মোগলি (২০১৮)-এ তার পারফরমেন্স ক্যাপচারের মধ্যে রয়েছে ভালু।
মোশন ক্যাপচারে সার্কিসের চলচ্চিত্রের কাজ সমালোচকদের দ্বারা প্রশংসিত।  তিনি তার মোশন-ক্যাপচার অভিনয়ের জন্য একটি এম্পায়ার অ্যাওয়ার্ড এবং দুইটি স্যাটার্ন পুরস্কার পান। তিনি ব্রিটিশ টেলিভিশন চলচ্চিত্র লঙ্গফোর্ডে (২০০৬) পেশাদার খুনি ল্যান ব্র্যাডির অভিনয়ের জন্য একটি গোল্ডেন গ্লোব অর্জন এবং জীবনীসংক্রান্ত সেক্স এন্ড ড্রাগস এন্ড রক এন্ড রোলে (২০১০) নতুন ঢেউ এবং পাঙ্ক রক ল্যান ডিউরির অভিনয়ের জন্য একটি বাফটা-এর জন্য মনোনীত হন।
২০১৫-তে, সার্কিস মার্ভেল সিনেম্যাটিক ইউনিভার্সে উলিসেস ক্ল-এর চরিত্রে অভিনয় শুরু করেন, অ্যাভেঞ্জার্স: এজ অব আলট্রনের সাথে শুরু করেন, যা ব্ল্যাক প্যান্থার (২০১৮) দ্বারা অনুসরণ করা হয়। সার্কিসের কাছে তার নিজস্ব প্রোডাকশন কোম্পানি এবং মোশন ক্যাপচার কর্মশালা আছে, লণ্ডনে দ্য ইমাজিনারিয়াম, যা তিনি মোগলি-এর জন্য ব্যবহার করেন। তিনি ইমাজিনারিয়ামের ২০১৭-এর চলচ্চিত্র ব্রিথ-এর সাথে তার পরিচালনার প্রথম আত্মপ্রকাশ করেন।
প্রাথমিক জীবন
সার্কিস মিডলসেক্সে রুইসলিপ ম্যানোরে জন্মগ্রহণ করেন এবং বেড়ে ওঠেন। তার মা, লাইলি (জন্ম উইচ), ছিলেন ইংরেজ এবং বিকলাঙ্গ শিশুদের পড়ান; তার বাবা, ক্লেমেন্ট সার্কিস, ছিলেন ইরাকে জন্ম নেওয়া আর্মেনিয় বংশের গাইনেকোলজিস্ট। তার পূর্বপুরুষদের আসল বংশনাম ছিল "সার্কিসিয়ান"। তার বাবা প্রায়ই মধ্যপ্রাচ্যে দূরে কাজ করতেন, যেখানে সার্কিস এবং তার ভাইবোনরা ব্রিটেনে মধ্যপ্রাচ্যের নিয়মিত ছুটির দিনের সাথে বেড়ে ওঠেন, যার মধ্যে রয়েছে টাইরে, সিডন, দামেস্কাস এবং বাগদাদ।
সার্কিস সেন্ট বেনেডিক্ট'স স্কুল, ইলিং-এ লেখাপড়া করেন, এবং পরে ল্যাঙ্কস্টার বিশ্ববিদ্যালয়ে দৃশ্যশিল্প নিয়ে পড়াশোনা করেন। তিনি থিয়েটার একটি দ্বিতীয় বিষয় হিসেবে বেছে নিয়েছিলেন যাতে তিনি পোস্টার নকশা করতে পারেন। সার্কিস দ্য কাউন্টি কলেজের সদস্য এবং শিক্ষার্থী রেডিও স্টেশন বেইলরিগ এফএমের অংশ ছিলেন। তিনি নাফিল স্টুডিও-তে যোগদান করেন, নাটক উদ্ভাবন এবং প্রযোজনায় জড়িয়ে গিয়েছিলেন।
তার প্রথম বছরের শেষের দিকে কয়েকটি প্রোডাকশনে অভিনয়ের জন্য রাজি হওয়ার পর, ব্যারি কিফে-এর নাটক, গচ্চা-এ মুখ্য ভূমিকায় অভিনয় করেন, একটি শিক্ষক জিম্মি সহ্য করা এক বিদ্রোহী কিশোর হিসেবে।
ব্যক্তিগত জীবন
সার্কিস ক্যাথলিক মাতাপিতার কাছে জন্মগ্রহণ করেন, যদিও তার কিশোর বয়স থেকে তিনি একজন নাস্তিক ছিলেন, তাকে "শক্তি স্থানান্তরের কর্মিক সম্ভাবনাতে টেনে আনা হয়", বিশেষভাবে "এই ধারণা যে আপনার শক্তির পরে আপনার জীবনে থাকে"। তিনি ১৯৮৫-তে, ল্যাঙ্কস্টার বিশ্ববিদ্যালয় থেকে তার ডিগ্রির একটি অংশ হিসেবে দৃশ্যশিল্প এবং থিয়েটার পড়েন এবং স্নাতক পাশ করেন।
তিনি অভিনেত্রী লরেইনে অ্যাশবোর্ন-কে জুলাই ২০০২-এ বিবাহ করেন। তিনি ক্রাউচ এন্ড, উত্তর লন্ডন-এ তার স্ত্রী এবং তিন সন্তান রুবি (জ.১৯৯৮), সন্নি (জ.২০০০) এবং লুয়িস (জ.২০০৪)-এর সাথে বসবাস করেন।
শঙ্কর দোলাই
শঙ্কর দোলাই হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভায় ২০১১ সাল থেকে ঘাটাল বিধানসভা কেন্দ্রের বিধায়ক হিসেবে দায়িত্ব পালন করছেন।
দজ্জাল: দ্য স্লেয়ার অ্যান্ড হিজ ফলোয়ার্স
দাজ্জাল: দ্য স্লেয়ার অ্যান্ড হিজ় ফলোয়ার্স ২০১৮ সালের অ্যানিমেটকৃত ষড়যন্ত্র-রোমাঞ্চ চলচ্চিত্র, যেটি বর্তমান মধ্যপ্রাচ্য সংকট নিয়ে তৈরী। এটি রচনা ও পরিচালনা করেছেন রানা আবরার। প্রভাবশালী রাজ্যের বিশ্বকে নিয়ন্ত্রণ করার প্রাচূণ পরিকল্পনা এবং অন্যদিকে পৃথিবীকে বিশৃঙ্খলা থেকে রক্ষার জন্য গৃহীত পদক্ষেপকে নিয়ে চলচ্চিত্রটির গল্প রচিত।
কাহিনীসূত্র
চার অল্প বয়স্ক ছেলে দাজ্জালের অনুসারীদের ষড়যন্ত্র থেকে বিশ্বকে সুরক্ষার জন্য শান্তিরক্ষা কর্মসূচী তৈরি করে। তারা এর জন্য এক উন্মাদকে বেছে নেয়।যে কিনা দাজ্জালের অনুসারী। যারা মনে করে দাজ্জাল একক রাজা হিসাবে বিশ্বকে শাসন করবে ।সে পুরো বিশ্ব ও সমস্ত ধর্ম ধ্বংস করার জন্য এক বিশ্ব সরকার গঠন করবে।
নির্মাণ এবং মুক্তি
নভেম্বর ২০১৬ এ চলচ্চিত্রের আনুষ্ঠানিক ঘোষণা করা হয়। ৩ মে ২০১৭ তারিখে প্রথম অফিসিয়াল ট্রেলার মুক্তি পায়।
চলচ্চিত্রটি ২০১৯ সালের জুলাই মাসে বিশ্বব্যাপী মুক্তি পায়। এর সময়কাল ১০০ মিনিট। ছবিটি ৬ টি ভাষায় মুক্তি পাবে: ইংরেজি, আরবী, তুর্কি, মালে, ইন্দোনেশীয় এবং উর্দু।
ফ্র্যাঙ্কি ব্যারেটো
ফ্র্যাঙ্কি ব্যারেটো হলেন একজন প্রাক্তন ভারতীয় আন্তর্জাতিক ফুটবল খেলোয়াড় যিনি একজন ডিফেন্ডার হিসেবে খেলেছেন। ১৯৯২ সালে ভাস্কো স্পোর্টস ক্লাবের সাথে শুরু করার পর, ব্যারেটো চার্চিল ব্রাদার্স, ইস্ট বেঙ্গল এবং সালগাওকর ক্লাবসহ সহ ভারতের কয়েকটি শীর্ষস্থানীয় ক্লাবের জন্য খেলেছেন। তিনি ১৭ বার ভারতীয় জাতীয় দলের হয়ে খেলেছেন এবং জাতীয় দলের অধিনায়কও হয়েছেন। তিনি ১৯৯৭ সালে নেহরু কাপ এবং ১৯৯৮ সালের ব্যাংকক এশিয়ান গেমস সহ বিভিন্ন প্রতিযোগিতায় খেলেছেন।
অঙ্কবাচক সংখ্যা
থাম্ব|200x200পিক্সেল|একটি বাইজেকটিভ ফাংশন, f: X → Y, যেখানে সেট X থেকে সেট Y । দুইটি সেটে একই অঙ্কবাচকতা রয়েছে। এক্ষেত্রে অঙ্কবাচকতা হল ৪ ডান|থাম্ব|154x154পিক্সেল|[[আলেফ নাল, ক্ষুদ্রতম অসীম কার্ডিনাল]] গণিতে অঙ্কবাচক সংখ্যা বা অঙ্কবাচকতা বলতে সেই স্বাভাবিক সংখ্যাকে বোঝায় যা দিয়ে সেটের অঙ্কবাচকতা বা আকার পরিমাপ করা হয়। সসীম সেটের অঙ্কবাচকতা হল একটি স্বাভাবিক সংখ্যা এবং তা ঐ সেটের উপাদান সংখ্যার সমান। ট্রান্স-সসীম সংখ্যা হলো অঙ্কবাচক সংখ্যা, প্রায়ই হিব্রু চিহ্ন \aleph (আলেফ) চিহ্ন সাবস্ক্রিপ্টের মাধ্যমে প্রকাশ করা হয়, অসীম সেটের আকার বর্ণনা করে। এক-এক ফাংশন দিয়ে অঙ্কবাচকতা সংজ্ঞায়িত করা হয়। দুটি সেটের একই অঙ্কবাচকতা থাকবে যদি এবং কেবল যদি সেট দুটির উপাদানগুলোর মধ্যে এক-এক সম্পর্ক থাকে। সসীম সেটের ক্ষেত্রে, এটি আকারের স্বজ্ঞাত ধারণার সাথে সম্পর্কিত। অসীম সেটের ক্ষেত্রে, এর উপাদানের আচরণ আরো জটিল। এই সংক্রান্ত মৌলিক উপপাদ্য যেমন: জর্জ ক্যান্টরের উপপাদ্যে দেখানো হয়েছে যে, অসীম সেটের ক্ষেত্রে দেখা যায় যে, বাস্তব সংখ্যার অঙ্কবাচকতার সেট, স্বাভাবিক সংখ্যার অঙ্কবাচকতার সেটের থেকে বৃহত্তর। অসীম সেটের একটি প্রকৃত উপসেটের মূল সেটের মতো একই অঙ্কবাচকতা থাকা সম্ভব— কিন্তু এমন কিছু সসীম সেটের প্রকৃত উপসেটের ক্ষেত্রে ঘটে না। অঙ্কবাচক সংখ্যার ট্রান্স-সসীম অনুক্রম হলো : ((নোট: গুরুত্বের কারণে ইংরেজিতে লেখা হয়েছে))
এই ক্রমটি ০ (শূন্য] (সসীম অঙ্কবাচক সংখ্যা) বা প্রাকৃতিক সংখ্যা দিয়ে শুরু হয়, যার পরে ওয়েল-অর্ডারড সেটএর আলেফ সংখ্যা বা অসীম অঙ্কবাচক সংখ্যাগুলো রয়েছে। আলেফ সংখ্যাগুলো ক্রমবাচক সংখ্যার মাধ্যমে তালিকাভুক্ত করা হয়। পছন্দনীয় স্বতঃসিদ্ধ অনুমান অনুসারে, এই ট্রান্সফিনিট অনুক্রমে প্রতিটি অঙ্কবাচক সংখ্যা অন্তর্ভুক্ত। সেট তত্ত্বের অপরিহার্য উপাদান হিসেবে  অঙ্কবাচকতা অধ্যয়ন করতে হয়। গণিতের বিভিন্ন শাখায় এটি প্রয়োজনীয় ও সহায়ক অঙ্গ হিাসেবে অধীত হয়, যেমন:  মডেল তত্ত্ব, কম্বিনেট্রিক্স, বিমূর্ত বীজগণিত এবং গাণিতিক বিশ্লেষণ প্রভৃতি ক্ষেত্রে। ক্যাটাগরি তত্ত্বে, অঙ্কবাচক সংখ্যাগুলো সেট ক্যাটাগরি এর আওতায়  স্ক্যালিটন গঠন করে।
টাইগার বিয়ার
টাইগার বিয়ার হল একটি সিঙ্গাপুরি বিয়ারের মার্কা যা প্রথম ১৯৩২ সালে চালু হয়েছিল। এটি বর্তমানে হাইনেকেন এশিয়া প্যাসিফিক দ্বারা উত্পাদিত হয়, পূর্বে এশিয়া প্যাসিফিক ব্রিউয়ারিজ নামে পরিচিত। কোম্পানিটি হাইনেকেন এনভি এবং সিঙ্গাপুরের বহুজাতিক খাদ্য ও পানীয় কোম্পানি ফ্রেসার অ্যান্ড নিভ -এর মধ্যে একটি যৌথ উদ্যোগ।
টাইগার ব্রিউয়ারি ট্যুর হল দেশের তুয়াস জেলায় অবস্থিত একটি দর্শনীয় স্থান, যেখানে বিয়ার কীভাবে তৈরি করা হয় তা দেখানোর প্রস্তাব করে। একটি মার্কার অর্থায়ন প্রতিবেদন অনুসারে, টাইগার সিঙ্গাপুরের শীর্ষ ১০টি সবচেয়ে মূল্যবান মার্কার মধ্যে রয়েছে।
বিয়ার
১৯৩২ সালে চালু করা, টাইগার বিয়ার সিঙ্গাপুরের প্রথম স্থানীয়ভাবে তৈরি করা বিয়ার। এটি একটি ৫% অ্যালকোহলযুক্ত বোতলজাত ফ্যাকাশে লেগার। হাইনেকেন এশিয়া প্যাসিফিকের ফ্ল্যাগশিপ মার্কা, এটি বিশ্বব্যাপী ৬০টিরও বেশি দেশে উপলব্ধ।
শ্রীকান্ত মাহাতো
শ্রীকান্ত মাহাতো হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভায় ২০১১ সাল থেকে শালবনী বিধানসভা কেন্দ্রের বিধায়ক হিসেবে দায়িত্ব পালন করছেন।
সুধাময় প্রামাণিক
সুধাময় প্রামাণিক (১৮৮৪ - ১৯৭৪) ছিলেন একজন সমাজকর্মী, ইন্ডিয়ান ন্যাশনাল কংগ্রেসের একজন সদস্য এবং ভারতের স্বাধীনতার জন্য সত্যগ্রহ আন্দোলনের সাথে প্রত্যক্ষভাবে জড়িত একজন রাজনৈতিক কর্মী। তিনি ছিলেন শান্তিপুর হতে আগত একজন আইনজীবী। তিনি সমাজকল্যাণমূলক সংস্থা তিলি সমাজ-এর আজীবন সেক্রেটারি ছিলেন। তার সময়ে তিনি ছিলেন ভারতের ভাগ্যবান অধ্যক্ষ মহলের মধ্যে অন্যতম একজন; তিনি ভারতের প্রথম প্রেসিডেন্ট রাজেন্দ্র প্রসাদের এক বছরের বয়োজ্যেষ্ঠ ছিলেন।
প্রাথমিক জীবন, শিক্ষা এবং পেশা
সুধাময় ১৮৮৪ সালে শান্তিপুরের প্রামাণিক পরিবারে জন্মগ্রহণ করেন। তিনি ছিলেন দশ ভাই-বোনের মধ্যে জ্যেষ্ঠ। তিনি তার প্রাথমিক শিক্ষাজীবন শান্তিপুরে শুরু করেন এবং ১৯০০ সালের শুরুর দিকে উচ্চতর ডিগ্রী অর্জনের জন্য কলকাতার প্রেসিডেন্সী কলেজে ভর্তি হন। পরবর্তীতে তিনি ইউনিভার্সিটি অব কলকাতা হতে আইন বিষয়ে ডিগ্রী অর্জন করেন এবং রায়গঞ্জ এবং শিয়ালদহ কোর্টে এডভোকেট হিসাবে প্রাকটিস শুরু করেন।
তিনি ছিলেন বিনম্র প্রকৃতির লোক। তিনি সংস্কৃততে অগাধ পান্ডিত্যের অধিকারী ছিলেন এবং ভারতের প্রাচীন ভাষার প্রগাঢ় ভালবাসা হেতু তিনি সংস্কৃত সাহিত্যের অনেককিছুই অনুবাদ ও সম্পাদনা করেন। তিলি সমাজ-এর সেক্রেটারি হিসাবে তিনি বঙ্গীয় তিলি সমাজ পত্রিকার মাধ্যমে তখনকার সামাজিক অভিশাপ পণ প্রথা (যৌতুকের) তীব্র প্রতিবাদী ছিলেন।
তার অধ্যক্ষ জীবনে তিনি অনেক দেশপ্রেমিক লোকদের সাহচর্য লাভ করেন । সুধাময় প্রামাণিক কংগ্রেসে যোগ দেন এবং রায়গঞ্জ কোর্টে থাকাকালীন সময়ে তিনি কংগ্রেসের একজন প্রবীণ নেতা হিসাবে প্রতিষ্ঠিত হন । ১৯৩০ সালে রায়গঞ্জ ব্রিটিশ রাজত্বের বিরুদ্ধে ভারতের স্বাধীনতা দিবস উযযাপন করে- তিনি এবং ঊমেশচন্দ্র ভৌমিক কংগ্রেসের নেতা ছিলেন যারা কংগ্রেস ওয়ার্কিং কমিটির ঐতিহাসিক লাহোর রেজুলেশন উত্থাপন করেন। ১৯৩০ সালের মার্চ মাসে, যখন ব্রিটিশ বিরোধী আন্দোলন তুঙ্গে, অনেক কংগ্রেস নেতৃবৃন্দ(নেতাজী সহ- যিনি তখনকার সময়ে বাংলা প্রদেশের কংগ্রেস কমিটির প্রেসিডেন্ট ছিলেন), গ্রেফতার হন। ১৫ এপ্রিল, বাংলা নববর্ষ উপলক্ষে, সুধাময় আইন অমান্য আন্দোলনের অংশ হিসেবে রায়গঞ্জ জনসভায় সভাপতিত্ব করেন । ব্রিটিশদের গ্রেপ্তারের প্রতিবাদে, সকল জেলা হতে স্বেচ্ছাসেবক যাদের মধ্যে মহিলারাও ছিলো, রায়গঞ্জে রাস্তাগুলোতে মিছিল করে ।
কয়েক বছর পর তিনি কলকাতা শহরে চলে আসেন । তিনি ও তার বড় সন্তান একত্রে শিয়ালদহ কোর্টে আরও অধিক সময় দেওয়া শুরু করেন- অনেক সমাজকর্মীদের মুক্ত করার জন্য- তার নিজের জীবনকে বিপন্ন করেন । তিনি অনেক গরীব ছা্ত্রদের সাহায্যও করেন ।
১৯৭৩-এর তেল সংকট
thumb| ১৯৭৩ সালের ১৭ই অক্টোবর তারিখে ১৯৭৩ এর তেল সংকটের সূচনা হয়। এই দিনে তেল রপ্তানীকারক দেশগুলোর সংগঠন ওপেক আরব-ইসরাইল যুদ্ধের প্রতিক্রিয়া হিসাবে ঘোষণা করে যে, ইসরাইলকে সমর্থনদানকারী কোনো দেশে তারা তেল সরবরাহ করবে না। ওপেকের অধিকাংশ সদস্যই ছিলো আরব রাষ্ট্র। এই ঘোষণার পরিপ্রেক্ষিতে মার্কিন যুক্তরাষ্ট্র, পশ্চিম ইউরোপ, এবং জাপানে তেল সরবরাহ বন্ধ হয় যায়।
একই সময় ওপেকের সদস্য দেশগুলো আন্তর্জাতিক বাজারে তেলের মূল্য নির্ধারণ করার সিদ্ধান্ত নেয়। খনিজ তেলের উপরে শিল্পোন্নত বিশ্বের নির্ভরতার সুযোগে ওপেকের সদস্য রাষ্ট্ররা একচেটিয়া ভাবে তেলের দাম বাড়িয়ে দেয়। ফলে পশ্চিমা বিশ্বের অর্থনীতিতে সংকটের সূচনা হয়। এই তেল সংকটের মোকাবিলা করতে পশ্চিমা দেশগুলো বিভিন্ন পদক্ষেপের মাধ্যমে তেলের উপরে নির্ভরতা কমাতে সচেষ্ট হয়।.
ওপেকের প্রতিষ্ঠা
ওপেক প্রতিষ্ঠিত হয় ১৩টি তেল রপ্তানীকারক রাষ্ট্র নিয়ে, যাদের মধ্যে ছিলো ইরান, সাতটি আরব রাষ্ট্র, ইন্দোনেশিয়া, নাইজেরিয়া, ঘানা, এবং ভেনেজুয়েলা। ১৯৬০ সালের ১৪ই সেপ্টেম্বর ওপেক প্রতিষ্ঠা লাভ করে। এর প্রাথমিক লক্ষ্য ছিলো মার্কিন, ব্রিটিশ ও ওলন্দাজ তেল কোম্পানীগুলোর প্রভাব কমানো। শুরুতে এটি তেল রপ্তানীকারক দেশগুলোর অনানুষ্ঠানিক দরকষাকষিকারক সংগঠন হিসাবে ভূমিকা পালন করতো। তবে ১৯৭০ এর দশকের শুরু হতে ওপেকের প্রভাব বিস্তৃত হয়।
ইয়োম কিপ্পুর যুদ্ধ
অবশ্য আরব-ইসরায়েলী যুদ্ধের আগে থেকেই তেল সংকট ঘনীভূত হচ্ছিলো। পশ্চিমা রাষ্ট্রগুলোতে শক্তির চাহিদা বছরে ৫% করে বাড়ছিলো, কিন্তু তেলের দাম কম থাকাতে তেল উৎপাদক দেশগুলো এর সুফল অল্পই ভোগ করেছে। তখনকার দিনে বিশ্বের দ্বিতীয় বৃহত্তম তেল উৎপাদক দেশ ইরানের শাসক শাহ ১৯৭৩ সালে নিউ ইয়র্ক টাইমসকে দেয়া সাক্ষাতকারে বলেছিলেন: Of course [the world price of oil] is going to rise, Certainly! And how...; You [Western nations] increased the price of wheat you sell us by 300%, and the same for sugar and cement...; You buy our crude oil and sell it back to us, refined as petrochemicals, at a hundred times the price you've paid to us...; It's only fair that, from now on, you should pay more for oil. Let's say ten times more.
উদ্ভিদ উদ্যান
thumb|right|200px| [[Orto botanico di Pisa operated by the University of Pisa: The first botanic garden, established in 1544 under botanist Luca Ghini, it was relocated in 1563 and again in 1591 ]] উদ্ভিদ উদ্যান বলতে প্রাকৃতিক বাস্তুতন্ত্র ও বাস্তুতন্ত্রের মধ্যে বৈচিত্র্যপূর্ণ বাস্তুতন্ত্র সংক্রান্ত সম্পদের সর্বাঙ্গীণ রক্ষার জন্য জীবজন্তু ও গাছপালার স্বাভাবিক নিবাসের বিশাল আয়তনের সংরক্ষিত অঞ্চলকে বোঝায়। উদ্ভিদ উদ্যানে বিশেষ ধরনের উদ্ভিদ যেমন ক্যাকটাস থাকতে পারে। উদ্ভিদ উদ্যানে বিশ্বের বিভিন্ন দেশের উদ্ভিদ সংরক্ষিত থাকে। এছাড়াও থাকে গ্রীনহাউস। পর্যটকদের জন্য ভ্রমণ, শিক্ষামূলক প্রদর্শনী, চিত্র প্রদর্শনী বই-ঘর, মুক্ত বাতাসে গান ও অন্যান্য বিনোদনের ব্যবস্থা থাকে। উদ্ভিদ উদ্যান সাধারণত বিশ্ববিদ্যালয় ও অন্যান্য গবেষণা সংস্থা দ্বারা পরিচালিত হয়, এবং উদ্ভিদের শ্রেণিবিন্যাসে জড়িত বিষয়গুলোর সাথে সম্পর্ক যুক্ত থাকে। অর্থাৎ, উদ্ভিদ উদ্যান মূলত গবেষণা, পর্যবেক্ষণ ও জ্ঞানলাভের জন্য জীবন্ত উদ্ভিদ সংরক্ষণ করে, যদিও এসব নির্ভর করে কোন উদ্যানে কোন ধরনের উদ্ভিদ আছে এবং এদের বিশেষত্বের উপর। উদ্ভিদ উদ্যানের সূত্রপাত ঘটে মধ্যযুগের ইউরোপে ভেষজ উদ্ভিদের বাগান হিসেবে। এগুলো সর্ব প্রথম প্রতিষ্ঠিত হয়েছিল ইতালীয় রেনেসাঁস এর সময়ে অর্থাৎ ষোড়শ শতাব্দীতে। ১৭ শতাব্দীতে ভেষজ উদ্ভিদের প্রতি এই বিশেষ গুরুত্ব কমতে থাকে যখন ইউরোপের বাইরে ভ্রমণ করে নতুন উদ্ভিদ আমদানি শুরু হয় এবং উদ্ভিদবিজ্ঞান Medicine থেকে স্বাধীনতা লাভ করতে থাকে।
সংজ্ঞা
Cornell University এর Liberty Hyde Bailey Hortorium এর সদস্যগণ উদ্ভিদ উদ্যানের নিম্নলিখিত সংজ্ঞাটি প্রদান করে যা উদ্ভিদ উদ্যানের কার্যকলাপ ব্যাখ্যা করেঃ "A botanical garden is a controlled and staffed institution for the maintenance of a living collection of plants under scientific management for purposes of education and research, together with such libraries, herbaria, laboratories, and museums as are essential to its particular undertakings. Each botanical garden naturally develops its own special fields of interests depending on its personnel, location, extent, available funds, and the terms of its charter. It may include greenhouses, test grounds, an herbarium, an arboretum, and other departments. It maintains a scientific as well as a plant-growing staff, and publication is one of its major modes of expression." পরে এই সংজ্ঞা সম্প্রসারণ করা হয়ঃ "উদ্ভিদ উদ্যান হতে পারে একটি স্বাধীন সংস্থা, একটি সরকারি প্রকল্প, অথবা কোন কলেজ কিংবা কোন বিশ্ববিদ্যালয়ের সহযোগী সংস্থা। যদি কোন শিক্ষা প্রতিষ্ঠানের একটি বিভাগ হয়, এটি শিক্ষা কার্যক্রমের সাথে সম্পর্কযুক্ত হতে পারে। যাই হোক না কেন, বৈজ্ঞানিক উদ্দেশ্যেই এটি গঠিত এবং অন্য কোন চাহিদা দ্বারা সীমাবদ্ধ বা প্রভাবিত নয়। এটি নিছক কোন ভূদৃশ্য(ল্যান্ডস্কেপ) বা অলংকারিক বাগান নয়, যদিও এটি শিল্পী সূলভ হতে পারে, এটি না কোন বৈজ্ঞানিক কর্মশালা, না কোন উদ্ভিদের গায়ে লেবেলযুক্ত পার্ক। The essential element is the intention of the enterprise, which is the acquisition and dissemination of botanical knowledge." সমকালীন একটি উদ্ভিদ উদ্যান হচ্ছে কঠোরভাবে সংরক্ষিত একটি গ্রামীণ সবুজ এলাকা, যেখানে একদল কর্মী বাগান রক্ষণাবেক্ষণ করে, জীবন্ত ও সংরক্ষিত উদ্ভিদের রক্ষণাবেক্ষণ করে, গবেষণা ও অধ্যয়ন,প্রদর্শন ও মানবকল্যাণের জন্য এসব উদ্ভিদের বংশগতির কার্যকরী একক সংরক্ষণ করে। "New Royal Horticultural Society Dictionary of Gardening" (1999) চিহ্নিত করে যে বর্তমানে প্রচলিত উদ্ভিদ উদ্যানের অধিকাংশই সাধারণ উদ্যান এবং এগুলোতে সামান্য বৈজ্ঞানিক গবেষণা পরিচালিত হয়। "New Royal Horticultural Society Dictionary of Gardening" (1999) উদ্ভিদ উদ্যানের সংক্ষিপ্ত সংজ্ঞা দেয় যা World Wildlife Fund এবং IUCN ১৯৮৯ সালে ’’Botanic Gardens Conservation Strategy’’ এ প্রকাশ করে: "A botanic garden is a garden containing scientifically ordered and maintained collections of plants, usually documented and labelled, and open to the public for the purposes of recreation, education and research." Botanic Gardens Conservation International সংজ্ঞাকে আরও সংক্ষিপ্ত করে যা "উদ্ভিদ উদ্যানের সত্তিকার চেতনা ধারণ করে": "একটি উদ্ভিদ উদ্যান হচ্ছে একটি প্রতিষ্ঠান যা বৈজ্ঞানিক গবেষণা, সংরক্ষণ, প্রদর্শনী এবং শিক্ষা লাভের উপায় সৃষ্টির জন্য জীবন্ত উদ্ভিদের বিধিবদ্ধ সমাহার(documented collections) ধারণ করে।"
উদ্ভিদ উদ্যানের ব্যাপ্তি
বিশ্বজুড়ে ১৫০টির মত দেশে প্রায় ১৮০০ উদ্ভিদ উদ্যান ও অ্যাবোরেটা রয়েছে যার বেশিরভাগ নাতিশীতোষ্ণ অঞ্চলে অবস্থিত। ইউরোপে ৫৫০ টির মত উদ্যান রয়েছে যার মধ্যে ১৫০ টি রাশিয়াতে অবস্থিত। উত্তর আমেরিকায় ২০০ টি উদ্যান রয়েছে এবং পূর্ব এশিয়ায় উদ্ভিদ উদ্যানের সংখ্যা দিন দিন বারছে। এই উদ্যানগুলোত প্রতি বছর ১৫০ মিলিয়ন মানুষকে আকর্ষণ করছে। ইন্টারন্যাশনাল ইউনিয়ন অফ বায়োলজিক্যাল সাইন্সের সহযোগী সংগঠন হিসেবে ১৯৫৪ সালে ইন্টারন্যাশনাল অ্যাসোসিয়েশান অফ বোটানিক্যাল গার্ডেন প্রতিষ্ঠিত হয়। সাম্প্রতিক সময়ে বোটানিক্যাল গার্ডেন কনজারভেশন ইন্টারন্যাশনাল (BGCI) ও সহযোগিতা করছে, যাদের লক্ষ হচ্ছে " উদ্ভিদ উদ্যানের সমাবেশ ঘটানো এবং মানবজাতি ও বিশ্বের কল্যাণের জন্য অংশীদারদের উদ্ভিদ বৈচিত্র্য সংরক্ষণে উদ্বুদ্ধ করা"। বিশ্বব্যাপী ১১৮ টি দেশে BGCI এর ৭০০ এর অধিক সদস্য রয়েছে যার বেশিরভাগই উদ্ভিদ উদ্যানের সাথে সরাসরি সম্পর্কিত এবং তারা রিসোর্স বৃদ্ধি, লেখনী প্রকাশ, আন্তর্জাতিক কনফারেন্স এবং সংরক্ষণ কর্মসূচী প্রণয়নের মাধ্যমে দৃঢ় ভাবে উদ্ভিদ সংরক্ষণের বৈশ্বিক কৌশলকে সমর্থন করে। যোগাযোগ আঞ্চলিক পর্যায়েও রক্ষা করা হয়। যুক্তরাষ্ট্রে আমেরিকান পাবলিক গার্ডেন অ্যাসোসিয়েশান রয়েছে, অস্ট্রালেশিয়ায় বোটানিক্যাল গার্ডেন অফ অস্ট্রেলিয়া অ্যান্ড নিউজিল্যান্ড(BGANZ) রয়েছে।
'''ভারতের প্রথম উদ্ভিদ উদ্যান হলো"Acharya Jagadish Chandra Bose botanic garden" যেটি ᴄᴀʟᴄᴜᴛᴀ তে অবস্থিত এবং এইটি 1787 সালে প্রতিষ্ঠিত হয়।
পৃথিবীর সবথেকে বৃহত্তম উদ্ভিদ উদ্যান হলো "ʀᴏʏᴀʟ ʙᴏᴛᴀɴɪᴄ ɢᴀʀᴅᴇɴ ɪɴ ᴋᴇᴡ যেটি ᴇɴɢʟᴀɴᴅ 🇬🇧 এর kew টে অবস্থিত '''
ইতিহাস
উদ্ভিদ উদ্যানের ইতিহাস উদ্ভিদবিজ্ঞানের ইতিহাসের সাথে খুব ঘনিষ্ঠভাবে সম্পর্কযুক্ত। ষোড়শ এবং সপ্তদশ শতাব্দীর উদ্ভিদ উদ্যানগুলো ছিল ভেষজ উদ্ভিদের উদ্যান। কিন্তু সুন্দর,অদ্ভুত,নতুন এবং অর্থকরী উদ্ভিদের সংরক্ষণ ও প্রদর্শনস্থল হিসেবে উদ্ভিদ উদ্যানের ধারণা ফিরে আসে ইউরোপের কলোনি ও দূরবর্তী স্থান থেকে। পরে ১৮ শতকে উদ্ভিদবিদ্রা নতুন উদ্ভিদগুলোকে আধুনিক শ্রেণীবিন্যাস অনুসারে সাজানোর চেষ্টা শুরু করলে উদ্যানগুলো আরও শিক্ষামূলক হয়ে ওঠে। পরবর্তীতে ১৯ এবং ২০ শতকে এই ধারা বিশেষ ও নির্বাচিত নমুনা প্রদর্শনের দিকে ধাবিত হয় যা হরটিকালচার এবং উদ্ভিদবিজ্ঞানের বিভিন্ন ধাপকে তুলে ধরে।
নিয়ামক
প্রাচীন যুগ থেকে টিকে থাকা গাছপালার গবেষণার জন্যই “বৈজ্ঞানিক” উদ্ভিদ উদ্যানের ব্যবহার হতে থাকে।
প্রাচীন যুগের বিশাল উদ্ভিদ উদ্যান
নেয়ার-ইস্টেম রাজকীয় বাগানগুলো খ্রিস্টপূর্ব ২০০০ অব্দ থেকে প্রাচীন মিসর, মেসোপটেমিয়া, ক্রেতে, মেক্সিকো এবং চীনে পরিচিত। এই বাগানগুলো অর্থনৈতিক উদ্দেশে বা প্রদর্শনের জন্য ব্যবহার হয়। কিছু বৃক্ষ বিশেষ সংগ্রহ ভ্রমণ বা ভিনদেশে সামরিক মহড়ার সময় যোগাড় কয়া হয়েছে। ২৮০০ খ্রিস্টপূর্বাব্দে চীনা সম্রাট সেন নুং অর্থনৈতিক অথবা ভেষজ গুণসম্পন্ন উদ্ভিদের জন্য সংগ্রাহকদের দূরবর্তী অঞ্চলে প্রেরণ করেন। এছাড়া ধারণা করা হয় যে Spanish conquest of Mesoamerica উদ্ভিদ উদ্যানের ইতিহাসকে প্রভাবিত করেছে যেমন রাজা নেযাহুয়ালকয়তল বাগান প্রতিষ্ঠা করেন তেনক্তিতলানে এছাড়া চাল্ক (আলতেপেতল) এবং অন্যান্য জায়গার বাগান স্পেন আক্রমণকারীদের আকৃষ্ট করেছিল শুধুমাত্র বাগানগুলোর গঠন সৌন্দর্যের জন্যই নয়, বরং আদিম অ্যাজটেকগণ ক্লাসিক্যাল ইউরোপের তুলনায় যে অধিক পরিমাণে ভেষজ উদ্ভিদ রোপণ করেছিল সেটাও একটি কারণ। মধ্যযুগের প্রাথমিক ভাগে ইসলামিক স্পেন উদ্ভিদ উদ্যানের ভবিষ্যৎ তুলে ধরে, যার একটি উদাহরণ হচ্ছে ১১ শতাব্দীর টলডোর শারীরতত্ত্ববিদ এবং লেখক ইবন্ ওয়াফিদের (৯৯৯–১০৭৫ CE) হুএরতা ডেল রে বাগান যা পরবর্তীতে বাগান গল্পকার ইবন্ বাসাল (fl. ১০৮৫ CE) ১০৮৫ CE-তে খ্রিস্টানদের বিজয়ের পর্যন্ত রাখেন । ইবন্ বাসাল পরবর্তীকালে সেভিলিতে একটি বাগান স্থাপন করেন যার অধিকাংশ উদ্ভিদ সংগ্রহ করা হয় একটি বৃক্ষ সংগ্রহ অভিযানের মাধ্যমে যার অন্তর্ভুক্ত ছিল মরক্কো, পেরসিয়া, সিসিলি এবং মিসর। স্প্যানিশ আরব শারীরতত্ত্ববিদেরা মন্টপেলিয়ারে একটি মেডিকেল স্কুল প্রতিষ্ঠা করেন যাতে ১২৫০ CE –তে একটি ভেষজ বাগান প্রতিষ্ঠা করা হয় তবে ১৫৯৩ এর আগ পর্যন্ত একে উদ্ভিদ উদ্যান হিসেবে স্বীকৃতি দেয়া হয় নি।
শাহরিয়াজ
শাহরিয়াজ হলেন একজন বাংলাদেশি চলচ্চিত্র অভিনেতা ও মডেল।
জীবনী
শাহরিয়াজের শিক্ষা জীবনের শুরু খুলনায়। সেখানে কলেজ জীবন শেষ করার পর তিনি যুক্তরাজ্য গমন করেন এবং অক্সফোর্ড থেকে চার্টার্ড অ্যাকাউন্ট্যান্ট ডিগ্রি লাভ করে দেশে ফিরে আসেন।
দেশে ফিরে আসার পর ২০১১ সালে মেঘের খেয়া নামের এক টেলিভিশন ধারাবাহিকে অভিনয় করেছেন। এছাড়াও, তিনি র‍্যাম্প মডেল হিসেবে কাজ করেছেন এবং আমাদের সংসার, বেদের মেয়ে জোসনা, রিএ্যাকশন এবং লাইফ জ্যাম এর মত টিভি নাটকে কাজ করেছেন।
২০১৪ সালে কি দারুণ দেখতে চলচ্চিত্রটি মুক্তি পাবার মাধ্যমে তার বড় পর্দায় অভিষেক ঘটে। ২০১৫ সালে তার অভিনীত পুত্র এখন পয়সাওয়ালা, মার্ডার ২, পাগলা দিওয়ানা এবং নগর মাস্তান নামের চারটি চলচ্চিত্র মুক্তি পায়।  ২০১৬ সালে মুক্তি পায় তার অভিনীত গুণ্ডামি, আড়াল ও শুটার নামের তিনটি চলচ্চিত্র।   ২০১৭ সালে তার অভিনীত মেয়েটি এখন কোথায় যাবে, ক্রাইম রোড এবং চল পালাই নামের দুইটি চলচ্চিত্র মুক্তি পায়।  এছাড়া সে বছরে ঈদুল ফিতরে মুক্তিপ্রাপ্ত রাজনীতি চলচ্চিত্রে তিনি অতিথি চরিত্রে অভিনয় করেন। ২০১৮ সালে মুক্তি পায় তার অভিনীত চলচ্চিত্র ফিফটি ফিফটি লাভ। ২০১৯ সালে তার অভিনীত বউ বাজার এবং প্রতিশোধের আগুন নামের দুইটি চলচ্চিত্র মুক্তি পায়।
শহীদ আফ্রিদি
সাহিবজাদা মহম্মদ শাহিদ খান আফ্রিদি বা শাহিদ আফ্রিদি ; জন্ম: ০১ মার্চ ১৯৮০) একজন সাবেক পাকিস্তানি ক্রিকেটার এবং পাকিস্তান জাতীয় ক্রিকেট দলের সাবেক অধিনায়ক। তিনি বুম বুম আফ্রিদি নামেও পরিচিত। আফ্রিদি ১৯৯৬ থেকে ২০১৮ সাল পর্যন্ত পাকিস্তানের হয়ে ২৭টি টেস্ট ম্যাচ, ৩৯৮টি ওডিআই ম্যাচ ও ৯৯ টি টি-২০ আন্তর্জাতিক ম্যাচ খেলেছেন। ১৯৯৬ সালের ২রা অক্টোবর কেনিয়ার বিপক্ষে টেস্ট ক্রিকেটে এবং ১৯৯৮ সালের ২২শে অক্টোবর অস্ট্রেলিয়ার বিপক্ষে ওডিআই ক্রিকেটে তার অভিষেক ঘটে। একজন সফল অলরাউন্ডার হিসেবে আফ্রিদি তার সামঞ্জস্যপূর্ণ বোলিং এবং আগ্রাসী ব্যাটিং স্টাইলের জন্য সমাদৃত। আফ্রিদি ৩৭টি ডেলিভারিতে দ্রুততম ওডিআই সেঞ্চুরি করার বিশ্বরেকর্ডের অধিকারী ছিলেন এবং তিনি ওডিআই ক্রিকেটের ইতিহাসে সর্বাধিক ছক্কা হাঁকানোর সম্মানের অধিকারী। সম্প্রতি আন্তর্জাতিক ক্রিকেটের বুম বুম খ্যাত শাহিদ আফ্রিদির আত্মজীবনী ‘গেম চেঞ্জার’ প্রকাশিত হয়েছে।
আফ্রিদি বেশি পরিচিত তার আক্রমণাত্মক ব্যাটিং ভঙ্গির এবং একদিনের আন্তর্জাতিক ম্যাচে দ্রুততম শতক ধরে রাখার জন্য। তিনি এক ওভারে করেছিলেন ৩২ রান, যা একদিনের আন্তর্জাতিক ম্যাচে এক ওভারে ২য় সর্বোচ্চ স্কোর। তাছাড়াও তিনি একদিনের আন্তর্জাতিক ক্রিকেটের ইতিহাসে সবচেয়ে বেশি ছয় মারার কৃতিত্ব অর্জন করেন। আফ্রিদি নিজেকে একজন ব্যাটসম্যানের চেয়ে বেশি বোলার মনে করেন। তিনি টেস্ট ৪৮টি উইকেট, ৩৯৫ টি একদিনের আন্তর্জাতিক উইকেট নিয়েছেন। সম্প্রতি সময়ে আফ্রিদি আন্তর্জাতিক টি২০-তে সবচেয়ে বেশি উইকেট শিকারি এবং তিনি ৯৯টি ম্যাচে টি ৯৮টি উইকেট নিয়েছেন।
২০০৯ সালের জুন মাসে ইউনুস খানের কাছে থেকে টি২০-এর অধিনায়কত্ব পান। কিছুদিন পরে ২০১০ সালে নিয়োগপ্রাপ্ত হন একদিনের আন্তর্জাতিক ম্যাচের জন্য। তার প্রথম একদিনের আন্তর্জাতিক ম্যাচে অধিনায়কত্বের অভিষেক হয় শ্রীলঙ্কার বিরুদ্ধে যেখানে তার একটি শতক ও ছিল কিন্তু পাকিস্তান ম্যাচটি হেরেছিল ১৬ রানে।
ব্যক্তিগত জীবন
আফ্রিদি বিবাহিত। সংসারে তার ৫ কন্যা সন্তান রয়েছে। মাঠের আগ্রাসী মনোভাবের মানুষটা তার পরিবারের কাছে কোমল স্বভাবের। এছাড়াও খেলোয়াড়ি জীবনেও তার মহানুভবতা প্রকাশ পেয়েছে।
রেকর্ড এবং সাফল্য
১৪ জুলাই, ২০১৩ তারিখে তিনি ১২ রানে ৭ উইকেট নিয়ে নিজস্ব সেরা ও একদিনের ক্রিকেটের ইতিহাসে দ্বিতীয় সেরা বোলিং পরিসংখ্যান গড়েন। প্রভিডেন্স স্টেডিয়ামে অনুষ্ঠিত প্রথম ওডিআইয়ে ওয়েস্ট ইন্ডিজ দলের বিরুদ্ধে তিনি এ রেকর্ড স্থাপন করেন। এছাড়াও ঐ খেলায় তিনি ৫৫ বলে ৭৬ রান করেছিলেন। প্রথম ক্রিকেটার হিসেবে তিনবার খেলায় অর্ধ-শতক ও পাঁচ উইকেট দখল করেন। এছাড়াও একদিনের ক্রিকেটের ইতিহাসে প্রথম ক্রিকেটার হিসেবে শহীদ আফ্রিদি সাত সহস্রাধিক রান ও ৩৫০ উইকেট দখল করেছেন।
মৃগেন্দ্র নাথ মাইতি
মৃগেন্দ্র নাথ মাইতি হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভায় ২০১১ সাল থেকে মেদিনীপুর বিধানসভা কেন্দ্রের বিধায়ক হিসেবে দায়িত্ব পালন করছেন।
সেন্ট পলস ক্যাথিড্রাল, কলকাতা
সেন্ট পল’স ক্যাথিড্রাল (ইংরেজি: St. Paul's Cathedral) হল ভারতের পশ্চিমবঙ্গ রাজ্যের রাজধানী কলকাতায় অবস্থিত একটি অ্যাংলিকান ক্যাথিড্রাল। গির্জাটি গথিক স্থাপত্যের একটি উল্লেখযোগ্য নিদর্শন। এই গির্জা অ্যাংলিকান ডায়োসিস অফ ক্যালকাটার কেন্দ্র। গির্জাটির ভিত্তিপ্রস্তর স্থাপিত হয় ১৮৩৯ সালে এবং নির্মাণকার্য সমাপ্ত হয় ১৮৪৭ সালে। কথিত আছে, এটি কলকাতার বৃহত্তম ক্যাথিড্রাল এবং এশিয়ার প্রথম এপিস্কোপ্যাল চার্চ। ব্রিটিশ সাম্রাজ্যের অধিভুক্ত বিদেশি রাষ্ট্রগুলিতে যে সকল ক্যাথিড্রাল গঠিত হয়, সেন্ট পল’স ক্যাথিড্রাল সেগুলির মধ্যে প্রথম। ঊনবিংশ শতাব্দীতে কলকাতায় ইউরোপীয় জনগোষ্ঠীর জনসংখ্যা বৃদ্ধির কথা মাথায় রেখে ক্যাথিড্রাল রোডে গির্জার অট্টালিকাটি একটি "আকর্ষণীয় দ্বীপে" ("island of attractions") গড়ে তোলা হয়।
শরীফ রাজী
সৈয়দ আবুল হ়াসান মুহ়ম্মদ বিন আল-হ়োসেন বিন মুসা আল-মুসাওয়ী (ابو الحسن محمد بن الحسين بن موسى الأبرش الموسوي; ৯৭০ – ১০১৫), যিনি আশ-শরীফ় আর-রাদ়ী (الشريف الرضي) বা শরীফ রাজ়ী নামে অধিক পরিচিত, ছিলেন একজন প্রখ্যাত শিয়া মুসলিম আলেম, হাদিস সংগ্রাহক ও কবি।
সেন্ট পলস ক্যাথিড্রাল, কলকাতা
১৮৯৭ সালের ভূমিকম্প এবং তারপর ১৯৩৪ সালের বিধ্বংসী ভূমিকম্পে কলকাতা উল্লেখযোগ্যভাবে ক্ষতিগ্রস্ত হয়। এরপর একটি সংশোধিত নকশা অনুসারে গির্জাটি পুনর্নির্মাণ করা হয়। এই গির্জার স্থাপত্যশৈলীটি "ইন্দো-গথিক" (গথিক স্থাপত্যশৈলীর একটি বিশেষ নকশা, যেটি ভারতের জলবায়ুগত পরিস্থিত সঙ্গে সাযুজ্য রেখে অঙ্কিত হয়) স্থাপত্যশৈলী নামে পরিচিত। ক্যাথিড্রাল চত্বরের পশ্চিম দেহলির পাশে একটি গ্রন্থাগার এবং প্লাস্টিক শিল্পকলা ও স্মারক দ্রব্যের একটি প্রদর্শশালা রয়েছে।
শরীফ রাজী
তিনি ইসলামি জ্ঞান বিষয়ক বহু গ্রন্থ এবং পবিত্র কোরআনের তাফসীর রচনা করেছেন। তাঁর সবচেয়ে বিখ্যাত গ্রন্থ হল নাহজুল বালাগা যা মূলত ইমাম আলীর বিভিন্ন খুৎবা, চিঠি, তফসীর ও আখ্যানের একটি সংকলন। এই গ্রন্থটির ১১৫৮ সালের একটি পাণ্ডুলিপি এখনও ভারতের রামপুরে ১৭৭৪ সালে নবাব ফয়জুল্লাহ খান কর্তৃক প্রতিষ্ঠিত রাজা লাইব্রেরিতে সংরক্ষিত আছে।
তাঁর বড় ভাই শরীফ মুর্তজাও ছিলেন একজন বিখ্যাত ধর্মতাত্ত্বিক ও কবি যাঁর সাহিত্যকর্ম আজও কায়রো ও বৈরুত থেকে আরবি সাহিত্যের পাঠ্যপুস্তক হিসেবে প্রকাশিত হয়।
সেন্ট পলস ক্যাথিড্রাল, কলকাতা
ক্যাথিড্রালের প্রতিষ্ঠাতা বিশপ ড্যানিয়েল উইলসন ছাড়াও গির্জা-সংলগ্ন সমাধিস্থলে ১৮৭১ সালে নিহত অস্থায়ী প্রধান বিচারপতি জন প্যাক্সটন নরম্যানের সমাধি অবস্থিত।
ইতিহাস
১৮১০ সালে বাংলায় ৪,০০০ ব্রিটিশ পুরুষ ও ৩০০ ব্রিটিশ মহিলা বাস করতেন। কিন্তু কলকাতায় ইউরোপীয়দের সংখ্যা বৃদ্ধি পেলে সেন্ট জন’স চার্চে স্থানাভাবের কারণে সেই গির্জাটির পরিবর্তে সেন্ট পল’স ক্যাথিড্রাল নির্মিত হয়।
১৮১৯ সালে বাংলার তৎকালীন গভর্নর-জেনারেল মার্কুইস অফ হেস্টিংসের অনুরোধে স্থপতি উইলিয়াম নেইন ফোর্বস প্রস্তাবিত ক্যাথিড্রালটির নকশা প্রস্তুত করেন। তবে সেই নকশা অনুযায়ী ক্যাথিড্রাল নির্মাণ যথেষ্ট ব্যয়সাপেক্ষ ছিল বলে সেটি পরিত্যক্ত হয়। শহরের যে অংশটি এখন "ফাইভস কোর্ট" নামে পরিচিত সেই অংশে ক্যাথিড্রালটি নির্মাণের প্রস্তাব রাখেন টমাস মিডলটন। এখানেই বর্তমানে ক্যাথিড্রালটি অবস্থিত। ১৭৬২ সালে এই অঞ্চলটিকে ব্যাঘ্রসংকুল অরণ্য বলে বর্ণনা করা হয়েছিল। প্রথম দিকে মনে করা হয়েছিল, এই জায়গাটি "একটু বেশি দক্ষিণে" অবস্থিত। নির্মাণ পরিকল্পনা রূপায়িত হওয়ার আগেই ১৮২২ সালে মিডলটন মারা যান। পরবর্তী তিন বিশপ রেজিনাল্ড হিবার, টমাস জেমস ও জন টার্নার অল্পকাল পদে আসীন থেকে মারা যান। ১৮৩২ সালে বিশপ ড্যানিয়েল উইলসনের উদ্যোগে ক্যাথিড্রাল নির্মাণের প্রকল্পটি পুনরায় গৃহীত হয়।
ক্যাথিড্রাল নির্মাণের জন্য জমি অধিগ্রহণের পর একটি ক্যাথিড্রাল কমিটি গঠিত হয়। সামরিক ইঞ্জিনিয়ার উইলিয়াম নেইন ফোর্বস (১৭৯৬–১৮৫৫) (ইনি পরবর্তীকালে বেঙ্গল ইঞ্জিনিয়ার্সের একজন মেজর জেনারেল হয়েছিলেন) বিশপ উইলসনের অনুরোধে ক্যাথিড্রালটির নকশা প্রস্তুত করেন। নরউইচ ক্যাথিড্রালের আদলে এই ক্যাথিড্রালের টাওয়ার ও মোচাকৃতি চূড়াটির রূপদানে তাকে সাহায্য করেন স্থপতি সি. কে. রবিনসন। ১৮৩৯ সালের ৮ অক্টোবর ক্যাথিড্রালের ভিত্তিপ্রস্তর স্থাপিত হয় এবং আট বছর পর  নির্মাণকার্য সমাপ্ত হয়। এরপর ১৮৪৭ সালের ৮ অক্টোবর ক্যাথিড্রালটিকে যথাবিধি উপাসনার জন্য উৎসর্গ করা হয়।  উৎসর্গ অনুষ্ঠানটিকে চিহ্নিত করে রাখার জন্য রানি ভিক্টোরিয়া "রুপোর গিলটি-করা দশটি পাত" পাঠিয়েছিলেন। মূলত ইউরোপীয় ও স্থানীয় অধিবাসীরা এই অনুষ্ঠানে উপস্থিত ছিলেন। ক্যাথিড্রালটি নির্মিত হয়েছিল গথিক নবজাগরণ শৈলীতে। তবে নির্মাণের ক্ষেত্রে আধুনিক উপাদান ব্যবহৃত হয়। এর মধ্যে ছিল একটি লৌহ নির্মাণ-কাঠামো। ক্যাথিড্রালে ছিল একটি চ্যানসল, একটি স্যাংচুয়ারি, চ্যাপেল ও  উঁচু একটি মোচাকৃতি চূড়া। নির্মাণকার্যে মোট ব্যয়িত হয় ৪,৩৫,৬৬৯ টাকা। বর্তমানে ক্যাথিড্রালে ৮০০ থেকে ১,০০০ লোকের উপাসনার স্থান রয়েছে।     নির্মাণকার্য সম্পূর্ণ হওয়ারপ পর সেন্ট জন’স চার্চের পরিবর্তে সেন্ট পল’স গির্জাটি ক্যাথিড্রালের মর্যাদা লাভ করে।
১৮৯৭ সালের ভূমিকম্পে ক্যাথিড্রালটি ক্ষতিগ্রস্ত হওয়ার পর সেটিকে আবার সংস্কার করা হয়। ১৯৩৪ সালের বিধ্বংসী ভূমিকম্পে কলকাতায় ব্যাপক ক্ষয়ক্ষতির ঘটনা ঘটে। এই সময় ক্যাথিড্রালটির সুউচ্চ চূড়াটি ভেঙে পড়ে। তারপর একটি বিকল্প নকশা অনুযায়ী এটিকে পুনর্নির্মাণ করা হয় এবং ক্যান্টারবেরি ক্যাথিড্রালের কেন্দ্রীয় বেল হ্যারি টাওয়ারের অনুসরণে টাওয়ারটি পুনরায় নির্মিত হয়।
এই ক্যাথিড্রালে বিশপ হিবারের (১৭৮৩–১৮২৬) একটি মূর্তি আছে। তিনি ছিলেন সেকেন্ড বিশপ অফ ক্যালকাটা। ফ্রান্সিস লেগেট চ্যান্ট্রি এই মূর্তির ভাস্কর। ক্যাথিড্রালের পাশে রাস্তার উল্টোদিকে অবস্থিতে বিশপ’স হাউসও স্থাপত্যশৈলীর দিক থেকে বিশেষভাবে উল্লেখযোগ্য।
ক্যাথিড্রালটিকে একটি শান্তিপূর্ণ পরিবেশে সুন্দরভাবে রক্ষণাবেক্ষণ করা হয়। সকল ধর্মের মানুষের এখানে প্রবেশাধিকার রয়েছে। এখানে নিয়মিত উপাসনাকার্য চলে। বড়দিন এখানে একটি বিশেষ উৎসব। এই সময় প্রচুর মানুষ অনুষ্ঠানে অংশ নিতে আসেন।
মোহাম্মদ সামি
মোহাম্মদ সামি (محمد سمیع; জন্ম: ২৪ ফেব্রুয়ারি ১৯৮১) একজন পাকিস্তানি ক্রিকেট খেলোয়াড়। তিনি হচ্ছেন বিশ্ব ক্রিকেটের একমাত্র খেলোয়াড় যিনি ক্রিকেটের তিন ফরমেটেই হ্যাট্রিক করেছেন। সামি তার দ্রুতগতির ইয়র্কার এবং প্রথাগত সুইং বল করার জন্য সুপরিচিত।
স্বপন কুমার বেলথারিয়া
স্বপন কুমার বেলথারিয়া হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভায় দুইবার বিধায়ক হিসেবে নির্বাচিত হয়েছেন।
সিলন টোব্যাকো কোম্পানি
সিলন টোব্যাকো কোম্পানি পিএলসি (সিটিসি) হল একটি শ্রীলঙ্কান তামাক কোম্পানি যা সিগারেট তৈরি, বিপণন ও রপ্তানি করে। এটি ব্রিটিশ আমেরিকান টোব্যাকোর একটি সহযোগী প্রতিষ্ঠান। সিটিসি শ্রীলঙ্কায় সিগারেট এবং তামাক বিক্রির একচেটিয়া অধিকার রাখে। ব্রিটিশ টোব্যাকো ১৯০৪-১৯১১ সালে সিগারেট বিক্রি শুরু করে। ১৯৮০ সাল থেকে সিটিসি কলম্বো স্টক এক্সচেঞ্জে প্রথম তালিকাভুক্ত হয়।
কবাই ইউনিয়ন
কবাই বাংলাদেশের বরিশাল জেলার অন্তর্গত বাকেরগঞ্জ উপজেলার একটি ইউনিয়ন।
প্রশাসনিক কাঠামো
কবাই ইউনিয়ন বাকেরগঞ্জ উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম বাকেরগঞ্জ থানার আওতাধীন। এটি জাতীয় সংসদের ১২৪নং নির্বাচনী এলাকা বরিশাল-৬ এর অংশ। এটি ১১টি মৌজায় বিভক্ত। এ ইউনিয়নের গ্রামগুলো হল:
জনসংখ্যার উপাত্ত
২০১১ সালের আদমশুমারি অনুযায়ী কবাই ইউনিয়নের মোট জনসংখ্যা ২১,১৯৭ জন। এর মধ্যে পুরুষ ৯,৯৪৩ জন এবং মহিলা ১১,২৫৪ জন। মোট পরিবার ৪,৮৯২টি।
শিক্ষা
২০১১ সালের আদমশুমারি অনুযায়ী কবাই ইউনিয়নের সাক্ষরতার হার ৬৩.৯%। এ ইউনিয়নে ৪টি মাধ্যমিক বিদ্যালয় ও ২০টি সরকারি প্রাথমিক বিদ্যালয় রয়েছে।
গুন্টুর রেলওয়ে বিভাগ
গুন্টুর রেলওয়ে বিভাগ ভারতীয় রেলওয়ের দক্ষিণ উপকূল রেলওয়ে অঞ্চলের তিনটি বিভাগের মধ্যে একটি। বিভাগটি ১৯৯৫-৯৬ সালে অনুমোদন করা হয়েছিল এবং ১ এপ্রিল ২০০৩ এ সম্পূর্ণরূপে চালু হয়েছিল, যার সদর দপ্তর গুন্টুরে ছিল। গুন্টুরের পট্টভীপুরম এলাকায় রেল বিকাশ ভবন, বিভাগীয় রেল ব্যবস্থাপকের অফিস হিসাবে কাজ করে। বর্তমান বিভাগীয় ব্যবস্থাপক ভিজিবি ভুমা।
ইতিহাস
সংযোগ=//upload.wikimedia.org/wikipedia/commons/thumb/9/9e/Chelama.JPG/220px-Chelama.JPG|থাম্ব| চেলামা টানেল, গুন্টুর বিভাগ সংযোগ=//upload.wikimedia.org/wikipedia/commons/thumb/3/31/Nallamala_View.JPG/220px-Nallamala_View.JPG|থাম্ব| পুরাতন দোরাবি ভায়াডাক্ট, বগাদা [[গুণ্টুর|গুন্টুর ডিভিশনের ধ্বংসাবশেষ]] কৃষ্ণ খাল - নান্দিয়াল (KCC-NDL) প্রসারিত গুরুত্বপূর্ণ পূর্ব-পশ্চিম উপকূল সংযোগের একটি অংশ যা গোয়ার মারগাওকে ব্রিটিশ ভারতের সেনাবাহিনী তৎকালীন মাদ্রাজ প্রদেশের মাসুলিপত্তনমের সাথে সংযুক্ত করেছিল। এটি মূলত ১৮৮৯-৯০ সালের মধ্যে দক্ষিণ মাহরাট্টা রেলওয়ে (পরে মাদ্রাজ এবং দক্ষিণ মাহরাত্তা রেলওয়ে-MSMR) দ্বারা মিটার গেজে নির্মিত হয়েছিল। ট্র্যাকটি নল্লামালা পাহাড়ের মধ্য দিয়ে গেছে এবং ফলস্বরূপ রেলপথ নির্মাণের সময় বেশ কয়েকটি বড় প্রকৌশল কাজ করা হয়েছিল, যার মধ্যে সবচেয়ে চিত্তাকর্ষক হল বিশাল ডোরাবাভি ভায়াডাক্ট এবং বোগাদা টানেল, উভয়েই প্রায় ৩০টি। নান্দিয়াল থেকে কিমি. এই বিভাগটি ১৯৯৩-৯৫ সালে ব্রডগেজে রূপান্তরিত হয়েছিল। কঠিন ভূখণ্ডের কারণে গেজ রূপান্তর একটি কঠিন কাজ ছিল। গাজুলাপল্লী এবং দিগুভামেট্টার মধ্যে পুরানো প্রান্তিককরণ পরিত্যক্ত এবং একটি নতুন বোগাদা টানেল, প্রায় 1.6 কিমি দৈর্ঘ্য এবং অনেক কম উচ্চতায় অবস্থিত একটি নতুন ডোরাবাভি ভায়াডাক্ট বিশাল ব্যয়ে নির্মিত হয়েছিল। রেলপথটি ঐতিহাসিক কাম্বুম ট্যাঙ্কের মধ্য দিয়ে যায়, কুম্বুম রেলওয়ে স্টেশন থেকে শুরু করে এবং ৭ কিমি এলাকা জুড়ে বিস্তৃত। এটি দক্ষিণ মধ্য রেলওয়ের গুন্টুর - নান্দিয়াল সেকশনের অন্যতম মনোরম উপত্যকা।
কৃষ্ণা নদী এবং মুশির উপর দুটি বড় সেতু এই বিভাগে অবস্থিত। এটি প্রচুরভাবে ব্যবহৃত ওয়ারাঙ্গল - বিজয়ওয়াড়া লাইনে যানজট কমানোর জন্য অনেক দক্ষিণ/পূর্বগামী ট্রেন ব্যবহার করে। এই অঞ্চলে নতুন রেললাইন যুক্ত করা হয়েছে যেমন নাদিকুডি-শ্রীকালহাস্তি সেকশন, যার একটি অংশ ডিভিশনের অধীনে আসে। এটি গুন্টুর সিটির জন্য চেন্নাই / তিরুপতি যাওয়ার একটি বিকল্প রুট হবে।
বিভাগ এবং শাখা লাইন
সংযোগ=//upload.wikimedia.org/wikipedia/commons/thumb/8/88/000Guntur_Division.JPG/220px-000Guntur_Division.JPG|থাম্ব| গুন্টুর রেলওয়ে বিভাগের এখতিয়ারগত রুট ম্যাপ সংযোগ=//upload.wikimedia.org/wikipedia/commons/thumb/2/2d/Railway_track_between_Nandyal_and_Giddalur_as_viewed_from_Nallamala_Ghat_Road.jpg/220px-Railway_track_between_Nandyal_and_Giddalur_as_viewed_from_Nallamala_Ghat_Road.jpg|থাম্ব| নল্লামালা ঘাট রোড থেকে দেখা নান্দিয়াল এবং গিদ্দালুরের মধ্যে রেলপথ বিভাগ এবং শাখা লাইন রুট ম্যাপ ব্রেকআপ নিম্নরূপ: সূত্র : SCR রেলওয়ে ম্যাপ 2018
নির্মাণাধীন :
স্টেশনের শ্রেণীকরণ
সংযোগ=//upload.wikimedia.org/wikipedia/commons/thumb/3/3e/Guntur_Junction_railway_station_in_2007.jpg/220px-Guntur_Junction_railway_station_in_2007.jpg|থাম্ব| 2007 সালে গুন্টুর জংশন রেলওয়ে স্টেশন তালিকায় গুন্টুর রেলওয়ে বিভাগের অধীনস্থ স্টেশনগুলি অন্তর্ভুক্ত রয়েছে এবং তাদের নিজ নিজ বিভাগের উপর ভিত্তি করে শ্রেণীবদ্ধ করা হয়েছে। সূত্র:
কর্মক্ষমতা এবং উপার্জন
বিভাগটি প্রতিদিন প্রায় ২০০টি এক্সপ্রেস, যাত্রী ও মালবাহী ট্রেন পরিচালনা করে। বিভাগ দ্বারা পরিবহণ করা প্রাথমিক পণ্য হল সিমেন্ট, ক্লিংকার, খাদ্যশস্য, কয়লা এবং সার ছাড়াও। অন্যান্য পণ্যের মধ্যে রয়েছে তুলা, মরিচ, চুনাপাথর, ধান, তামাক এবং কাঠের বর্জ্য। ২০০৩ সালে, মালবাহী আয় ছিল inr 930000000। এক দশক পরে, এটি দাঁড়িয়েছে inr 4520000000  ২০১৩-১৪ সালে। ২০০৮-০৯ সালে, মোট রাজস্ব ছিল inr 2370000000, আগের অর্থবছরের inr 2720000000  ) তুলনায় পরিসংখ্যানে হ্রাস, মন্দার কারণে। ২০১৮-১৯ অর্থবছরে, এটি শুধুমাত্র মালবাহী আয় ৬৯% বৃদ্ধি নিবন্ধিত করেছে।
রাজলক্ষ্মী
রাজলক্ষ্মী একজন নেপথ্য সঙ্গীতশিল্পী। ২০১১ সালে সেরা নেপথ্য শিল্পী হিসেবে কেরল রাজ্য চলচ্চিত্র পুরস্কার লাভ করার পর মালয়ালম চলচ্চিত্রের সংগীত জগতে তাঁর পরিচিতি গড়ে উঠে। তিনি ২০০৯ সালে শাজী এন. করুন পরিচালিত কুট্টিশ্রাঙ্ক চলচ্চিত্রের জন্য জাতীয় চলচ্চিত্র পুরস্কারের জন্য মনোনীত হয়েছিলেন। তিনি ২০০৪ এবং ২০১৪ সালে সেরা নেপথ্য সঙ্গীতশিল্পী হিসেবে কেরালা রাজ্য সংগীত নাটক একাডেমি পুরস্কার লাভ করেন। এছাড়াও ২০১৭ সালে, তিনি প্রথম মাঝাভিল ম্যাঙ্গো সংগীত পুরস্কার এবং ২০১৮ সালে ফ্লাওয়ার সংগীত পুরস্কার লাভ করেন। তিনি তামিল এবং কান্নাড় চলচ্চিত্রেও কণ্ঠ দিয়েছেন।
ব্যক্তিগত জীবন
রাজলক্ষ্মী ১৯৮৩ সালের ১৩ই অক্টোবর এর্নাকুলামের একটি সংগীত পরিবারে জন্ম গ্রহণ করেন। খুব ছোট বয়সেই তাঁর মা পার্বতী তাঁর প্রতিভা বুঝতে পেরেছিলেন। তাঁর মা ৬০ এর দশকের প্রথম দিকের পেশাদার গায়ক ছিলেন। রাজলক্ষ্মী এলুরের সেন্ট অ্যানে'স ইংলিশ মিডিয়াম উচ্চ মাধ্যমিক বিদ্যালয়, এবং এর্নাকুলামের সরকারী বালিকা উচ্চ মাধ্যমিক বিদ্যালয় থেকে তাঁর স্কুলের পড়াশুনা শেষ করেন। তিনি এর্নাকুলামের সেন্ট তেরেসা কলেজ থেকে ইংরেজি সাহিত্যে স্নাতক ডিগ্রি অর্জন করেন।
তিনি ২০০৪ সালের ২৪ নভেম্বর অভিরাম কৃষ্ণনকে বিয়ে করেন। তাঁদের আরিয়ান নামে একটি ছেলে রয়েছে।
পুরস্কার
1. কেরালা রাজ্য চলচ্চিত্র শ্রেষ্ঠ গায়ক পুরস্কার- ২০১০, গান- অলিচিরুনে, চলচ্চিত্র - জানকান 2. প্রথম ভেল্লিনক্ষাথরাম পুরস্কার - ২০১০ গান- অলিচিরুনে, চলচ্চিত্র - জানকান 3. কেরালা চলচ্চিত্র সমালোচক সমিতি টেলিভিশন পুরস্কার - ২০০৮ (ওরু ভীডুম অরুপাদ বিষেশাঙ্গালুম) 4. কেরালা রাজ্য পুরস্কার (নাটক) - ২০০৪, অচান্তে কানমণি মুথুরাঙ্গু, নাটকম - নিরারিয়াম নেরাথু 5. কেরালা রাজ্য পুরস্কার (নাটক) - ২০১৪, Madhava masamayee, Natakam - Pranaya sagaram. 6. মাঝাভিল ম্যাঙ্গো পুরস্কার - ২০০১৭, সেরা গায়িকা 7.ফ্লাওয়ার সংগীত পুরস্কার - ২০১৮, সেরা গায়িকা